कोलकाता: पश्चिम बंगाल की मुख्यमंत्री और तृणमूल कांग्रेस (Trinamool Congress) प्रमुख ममता बनर्जी (Mamata Banerjee) ने पश्चिम बंगाल विधानसभा चुनाव (West Bengal Legislative Assembly election, 2021) के लिए घोषणापत्र जारी किया है।
I humbly present my 10 'Ongikars' to build a stronger & more prosperous Bengal so that the wheels of development keep moving forward in the third term of our government. The aim is just one, to sustain Bengal as one of the leading states in the country. (1/4) pic.twitter.com/K0xNtrt7GB
— Mamata Banerjee (@MamataOfficial) March 17, 2021
मुख्यमंत्री ममता बनर्जी ने अपनी सरकार के काम का परिचय देते हुए कहा "मैंने अपना जीवन मातृभूमि को समर्पित कर दिया है और हमारा लक्ष्य सभी को साथ लेकर चलना है।
ममता बनर्जी ने कहा कि हमारी सरकार में लोगों की आय बढ़ी है। हमने किसानों और मज़दूरों के लिए काम किया है । हमारा प्रयास लोगों की गरीबी को समाप्त करना है। मुख्यमंत्री ममता बनर्जी ने कहा कि हमने जाति और धर्म से ऊपर उठ कर लोगों के लिए काम किया और ऐसे ही आगे भी करते रहेंगे।
बता दें कि ममता बनर्जी ने कहा कि चुनाव जीतने के बाद, द्वार योजना के तहत लोगों के घरों तक राशन पहुंचाया जाएगा और मई से विधवा पेंशन भी दी जाएगी। और कम आय वालों को प्रति वर्ष 6,000 रुपये दिए जाएंगे। इसके अलावा, गरीब एससी और एसटी को सालाना 12,000 रुपये दिए जाएंगे।
ममता बनर्जी ने कहा कि पांच लाख रुपये का स्वास्थ्य बीमा जारी रहेगा। ममता बनर्जी ने 10 लाख रुपये तक के छात्रों के लिए विशेष क्रेडिट कार्ड की भी घोषणा की है। वहीं, ममता बनर्जी ने हर साल 500,000 नौकरियां पैदा करने का वादा किया है।